*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*33. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

Tájékoztató a víziközmű szolgáltatás átalakulásának folyamatáról és az ERÖV Víziközmű Zrt. 2023. évi üzleti tervéről

|  |
| --- |
| **Előterjesztő:** Dr. Bozsolik Róbert polgármester  **Készítette** : Dr. Firle-Paksi Anna aljegyző    **Törvényességi ellenőrzést végezte:** ----------------------  **Tárgyalja:**  Pénzügyi és Gazdasági Bizottság 2023.02.14. |

**Tisztelt Képviselő-testület!**

Az önkormányzatok tulajdonában álló Re-Víz Kft. (amely gazdasági társaság az ERÖV Víziközmű Zrt. tulajdonosa) 2023.01.30-én tartotta taggyűlést, mely ülésen meghozott döntésekről és elhangzott információkról a következők szerint tájékoztatjuk Önöket.

**Az átalakulás folyamata**

2022-ben több alkalommal tájékoztattuk a képviselő-testületet arról, hogy a víziközmű szolgáltatást végző és közvetetten 51 önkormányzat tulajdonában álló ERÖV Zrt. a működési bevételek állandósága és az energia árak, valamint a szolgáltatási költségek drasztikus növekedése miatt csődközeli állapotba került, mivel 1,2 milliárd forintnyi költségnövekedésének nincs fedezete az üzleti tervében. A lehetőségeket mérlegelve úgy döntöttek a tulajdonos önkormányzatok részt kívánnak venni az ivóvíz- és szennyvízszolgáltatás biztosítása vonatkozásában fennálló ellátási kötelezettségüknek, a tulajdonukban álló víziközmű vagyonnak és a víziközmű-szolgáltatóban fennálló társasági részesedésüknek a Magyar Államra történő átruházására irányuló Integrációs Programban és ennek megfelelően döntöttek a víziközmű vagyon átadásáról is többnyire a szeptemberi üléseiken. Ezen folyamat részeként a Nemzeti Vízművek Zrt. és a Magyar Állam képviselőivel folytatott tárgyalás eredményeként az ERÖV Zrt. a kimutatott 2022. évi működtetési hiányának fedezésére állami támogatásban részesült. Az akkori információk alapján az átalakulás még 2022-ben le is zárult volna. A taggyűlésen elhangzott információk szerint az átalakulás jelenlegi tervezett céldátuma 2023. június. Eddig az időpontig kellene a szükséges megállapodásokat megkötni, átalakulásokat végrehajtani. Mint ahogy az korábban is jelezték az önkormányzatok felé, az átalakulás jelenleg csak a tulajdonviszonyokban és az ebből a változásból eredő felelősségi és kötelezettségi viszonyokban hozna változást, de a szolgáltatóban nem, így továbbra is az ERÖV lenne az önkormányzatok víziközmű szolgáltatója.

**2023. évi üzleti terv**

A fentiekben ismertetett átalakulási folyamatra tekintettel az ERÖV a 2023-as gazdasági évre tervezte meg működését, melyet a tulajdonos RE-VÍZ Kft. taggyűlése megtárgyalt. A mellékelt üzleti tervből kitűnik, hogy a 2022. évi mintegy 1,2 milliárd forintnyi működési hiány 2023-ban az igen szigorúan és kimondottan csak a működtetéshez kapcsolódó költségtervezéssel mintegy 1,7 milliárd forintra növekedett. A tájékoztatás szerint a működési hiány fedezésére negyedéves elszámolással állami kompenzáció fog érkezni mindaddig, amíg az átalakulás be nem fejeződik. Az ERÖV működése és az általa biztosított víziközmű szolgáltatás fenntartása így biztosított.

Kérem, az üzleti terv elfogadásáról valamint a tájékoztató tudomásulvételéről – az alábbi határozati javaslatok elfogadásával - dönteni szíveskedjenek.

**1.számú h a t á r o z a t i j a v a s l a t:**

**a E.R.Ö.V. Víziközmű Zrt. 2023. évi üzleti tervének elfogadására**

Bátaszék Város Önkormányzat Képviselő-testülete az E.R.Ö.V. Víziközmű Zrt. 2023. évi üzleti tervét az előterjesztés melléklete szerinti tartalommal elfogadja.

*Határidő:* 2023. február 28.

*Felelős:* Dr. Firle-Paksi Anna aljegyző

(a határozat megküldéséért)

*Határozatról értesül:* E.R.Ö.V. Víziközmű Zrt.

Bátaszéki KÖH Pénzügyi Iroda

irattár

**2.számú h a t á r o z a t i j a v a s l a t:**

**Az Integrációs Program folyamatáról szóló tájékoztatás tudomásul vételére**

Bátaszék Város Önkormányzat Képviselő-testülete az önkormányzat tulajdonában álló víziközmű vagyonának és a víziközmű-szolgáltatóban fennálló társasági részesedésének a Magyar Államra történő átruházására irányuló Integrációs Program végrehajtásáról szóló tájékoztatót tudomásul veszi.

*Határidő:* 2023. február 28.

*Felelős:* Dr. Bozsolik Róbert polgármester

(határozat megküldéséért)

*Határozatról értesül:* E.R.Ö.V. Víziközmű Zrt.

irattár